Eulenspiegel zu herberg lag
zu Cöllen auf ein tag;
da es war eßenzeit,
war noch kein speis bereit;
im wurt der magen brummen,
Sprach: »wirt, wil man heut eßen nit?«
der wirt sprach: »es ist sit:
wer nit kan beiten wol,
der selbig eßen sol,
wo ers mag überkummen.«
Eulenspiegel
nam ein semel
und butter schnel
und in die küchen saße
zu dem feuer, butter und semel aße.
als nun die klein ur zwelfe schlug,
der wirt zu tische trug;
als man anfieng und aß,
der wirt zu tische saß,
tet sein gest übersummen.